cyanic-selkie/wikianc huggingface dataset:
Spider-Man: Ακροβατώντας στο Αραχνο-Σύμπαν
Εξωτερικοί σύνδεσμοι
Κατηγορία:Ταινίες του 2023 Κατηγορία:Αμερικανικές ταινίες κινουμένων σχεδίων Κατηγορία:Αμερικανικές εφηβικές κωμικές ταινίες Κατηγορία:Αμερικανικές κωμικές ταινίες δράσης Κατηγορία:Spider-Man (ταινίες) Κατηγορία:Ταινίες που επηρεάστηκαν από την πανδημία COVID-19 Κατηγορία:Ταινίες βασισμένες σε κόμικς της Marvel Κατηγορία:Ταινίες παραγωγής Columbia Pictures Κατηγορία:Ταινίες κινουμένων σχεδίων της Columbia Pictures Κατηγορία:Παράλληλα σύμπαντα στη μυθοπλασία Κατηγορία:Spider-Verse (franchise) Κατηγορία:Ταινίες σε παραγωγή Έιμι Πασκάλ Κατηγορία:Ταινίες σε παραγωγή Άβι Άραντ Κατηγορία:Crossover ταινίες με υπερήρωες Κατηγορία:Marvel's Spider-Man Κατηγορία:Ταινίες IMAX Κατηγορία:Ταινίες κινουμένων σχεδίων του 2023 Κατηγορία:Ταινίες σε παραγωγή Φιλ Λορντ και Κρίστοφερ Μίλερ
Δίπλωμα UEFA B
Το δίπλωμα UEFA B είναι δίπλωμα προπονητή που έχει εξουσιοδοτηθεί από την UEFA, το επίσημο διοικητικό όργανο του ευρωπαϊκού ποδοσφαίρου. Το δίπλωμα είναι ένα επίπεδο κάτω από το δίπλωμα UEFA A και επιτρέπει στους κατόχους να είναι προπονητές ανδρικών ερασιτεχνικών συλλόγων, ομάδων νέων έως 16 ετών και βοηθοί προπονητών επαγγελματικών συλλόγων.
Εξωτερικοί σύνδεσμοι
Κατηγορία:ΟΥΕΦΑ Κατηγορία:Προπονητές ποδοσφαίρου
Αναστάσιος Δρίβας
Βιογραφικά στοιχεία
Γεννήθηκε το 1899 στην Αθήνα και γονείς του ήταν οι Γεώργιος Δρίβας με καταγωγή από τη Λακωνία και Ελένη Κορδατζή από το Άργος. Το 1903 και ενώ ήταν 4 ετών έμεινε ορφανός από πατέρα ενώ το 1926 και το 1927 έχασε τα αδέλφια του Στέλιο και Παναγιώτα αντίστοιχα. Το 1926 εγγράφηκε στη Νομική Σχολή του Πανεπιστημίου Αθηνών, ενώ παράλληλα από το 1918 είχε αρχίσει να ασχολείται με τη λογοτεχνία, δημοσιεύοντας ποιήματα σε εφημερίδες και περιοδικά. Τα έργα του αυτά, συγκέντρωσε στην πρώτη του ποιητική συλλογή Μικρά Ελεγεία το 1931.
Ο Δρίβας υπήρξε ιδρυτικό μέλος της Καλλιτεχνικής Συντροφιάς στο φιλολογικό καφενείο «Μαύρος Γάτος», ενώ συνέβαλε στη σύνταξη της Ανθολογίας των Νέων του Τέλλου Άγρα. Ακόμη αποτέλεσε μέρος του κύκλου του περιοδικού Φραγγέλιο μέσω του οποίου ήρθε σε επαφή με πολλούς Έλληνες ζωγράφους του κινήματος του μοντερνισμού, όπως ο Δημήτρης Πικιώνης, ο Σπύρος Παπαλουκάς και ο Νίκος Χατζηκυριάκος - Γκίκας. Συνεργάστηκε επίσης με το περιοδικό Νέα Γράμματα μέσω του οποίου ήρθε σε επαφή με τους Γιώργο Σεφέρη, Οδυσσέα Ελύτη, Νίκο Γκάτσο αλλά περισσότερο με τον Γιώργο Σαραντάρη. Πολλά από τα έργα του τα δημοσίευσε στα περιοδικά Πρωτοπορία, Ελληνικά Γράμματα, Ο Λόγος, Το 3ο μάτι, Ο Κύκλος, Σήμερα, Ρυθμός, Νέα Εστία αλλά και στην εφημερίδα Καθημερινή. Πέθανε το 1942 στην Αθήνα εν μέσω της Κατοχής της Ελλάδας.
Εργογραφία
Ο Αναστάσιος Δρίβας μέσα από τα έργα του εκπροσώπησε τις νέες τάσεις της ελληνικής ποίησης. Εκτός από ποιητικές συλλογές δημοσίευσε άρθρα τεχνοκριτικής και φιλοσοφικούς στοχασμούς. Τα ποιήματα του χαρακτηρίζονται από ελεγειακό και απαισιόδοξο τόνο, ενώ μαζί με τον Τάκη Παπατσώνη υπήρξε εισηγητής του ελεύθερου στίχου στην Ελλάδα. Δημοσίευσε τις εξής ποιητικές συλλογές:
Εξωτερικοί σύνδεσμοι
Κατηγορία:Έλληνες ποιητές Κατηγορία:Έλληνες συγγραφείς
Ιωάννης Λευίτης
Ο Ιωάννης Λευίτης (αναφέρεται στις πηγές και ως Ιωάννης Λεβίδης, 1881 - Αύγουστος 1972) ήταν πρωτοπόρος της γεωπονικής επιστήμης στην Πιερία, Δήμαρχος Κατερίνης το 1944. Επίσης, χρημάτισε επί μακρόν διευθυντής της Ενώσεως Γεωργικών Συνεταιρισμών της Κατερίνης.
Βιογραφία
Γιος ιερέα, καταγόταν από πατριαρχική οικογένεια της Τραπεζούντας (από το χωριό Κογκά, όπου είχαν φυτείες λεπτοκαρυάς) και σπούδασε Γεωπονία στο Πανεπιστήμιο των Αθηνών. Στη συνέχεια επιδόθηκε σε γεωργικές και κτηνοτροφικές επιχειρήσεις στον Καύκασο και επανήλθε στην Τραπεζούντα όταν ετέθη υπό ρωσική Κατοχή, όπου εργάστηκε ως αγρονόμος. Το 1922 εγκαταστάθηκε στην Ελλάδα και εργάστηκε ως υπάλληλος του Εποικισμού. Έπειτα από τη διάλυση του τελευταίου κατέστησε το γεωπονικό του κλήρο στην Κατερίνη ως πρότυπο επιστημονικής καλλιέργειας.
Υπήρξε διευθυντής της Ενώσεως Γεωργικών Συνεταιρισμών της Κατερίνης από την ίδρυσή της μέχρι την παραίτησή του, με σκοπό να πολιτευθεί με το κόμμα Δημοκρατική Ένωση του Παπαναστασίου στην εκλογική περιφέρεια Κατερίνης-Βεροίας-Ναούσης. Στις εκλογές του 1926 συγκέντρωσε 167 ψήφους και δεν εκλέχθηκε βουλευτής. Επίσης, διετέλεσε αντιπρόσωπος της Ελληνικής Εταιρείας Λιπασμάτων.
Το 1944 υπηρέτησε ως Δήμαρχος Κατερίνης, διαδεχόμενος τον Αθανάσιο Βασιλειάδη. Ως δήμαρχος η θητεία του υπήρξε σύντομη, όμως στην κρίσιμη χρονική περίοδο κατάφερε να αποσοβήσει εντάσεις.
Τον διαδέχθηκε στη δημαρχία ο Χαράλαμπος Σιδηρόπουλος.
Ο Ιωάννης Λευίτης πέθανε σε ηλικία 91 ετών και κηδεύτηκε στις 3 Αυγούστου 1972 στη Θεσσαλονίκη. Σύζυγός του ήταν η Νίνα Λευίτου.
Παραπομπές
Κατηγορία:Δήμαρχοι Κατερίνης Κατηγορία:Έλληνες πολιτευτές
Άμπερ Τάμπλιν
Η Άμπερ Τάμπλιν (αγγλικά: Amber Rose Tamblyn, 14 Μαΐου 1983) είναι Αμερικανίδα ηθοποιός και ποιήτρια.
Γεννήθηκε στην Σάντα Μόνικα της Καλιφόρνιας και είναι θυγατέρα του ηθοποιού Ρας Τάμπλιν. Ξεκίνησε την υποκριτική στα τέλη της δεκαετίας του '90 αρχικά με την συμμετοχή της στην τηλεοπτική σειρά General Hospital και Joan of Arcadia. Είναι ευρέως γνωστή από την τηλεοπτική σειρά Two and a Half Men. Επιπλέον έχει παίξει και σε μερικές κινηματογραφικές ταινίες όπως στην ταινίες Σήμα Κινδύνου και 127 ώρες.
Για την ερμηνεία της στην τηλεοπτική σειρά Joan of Arcadia προτάθηκε για διάφορα βραβεία ανάμεσα σε αυτά μια Χρυσή Σφαίρα και ένα Teen Choice.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
1396
Η τρέχουσα σελίδα αφορά το έτος 1396 κατά το Γρηγοριανό ημερολόγιο
Θάνατοι
Κατηγορία:Έτη
Ανθρωπιστικό κίνημα
Το Ανθρωπιστικό Κίνημα ένα διεθνές εθελοντικό δίκτυο που προωθεί την ενεργή μη-βία και τη μη-διάκριση. Δεν έχει θεσμική μορφή. Εμπνέεται από το ρεύμα ιδεών που αναφέρεται ως Νέος ή Οικουμενικός Ανθρωπισμός που ανέπτυξε από το 1969 ο συγγραφέας και ιδρυτής του κινήματος, Μάριο Λουίς Ροντρίγκες Κόμπος, γνωστός ως Σίλο.Ο Νέος Ανθρωπισμός επιδιώκει το ξεπέρασμα του πόνου και της οδύνης σε προσωπικό, διαπροσωπικό και κοινωνικό επίπεδο. Ορίζει ως βία καθετί που προκαλεί πόνο και οδύνη στα ανθρώπινα όντα. Έτσι, αναγνωρίζει ότι η βία έχει πολλές μορφές. Όχι μόνο τη γνωστή φυσική βία, αλλά επίσης βία οικονομική, θρησκευτική, ψυχολογική, σεξουαλική, φυλετική κτλ.
Εισαγωγή και βασική φιλοσοφία
Ο Νέος Ανθρωπισμός βασίζεται σε δύο αρχές:
Το σχέδιο του Ανθρωπιστικού Κινήματος είναι η εξάλειψη του πολέμου, της πείνας, της φτώχειας και της οικονομικής εκμετάλλευσης στον πλανήτη και η ανάπτυξη ενός νέου συστήματος βασιζόμενου στην τοποθέτηση της ανθρώπινης ζωής ως κεντρικής αξίας, υψηλότερης από το χρήμα, τη δύναμη, το κύρος κτλ. Αυτό το όραμα για το μέλλον καλείται το "Παγκόσμιο Ανθρώπινο Έθνος". Η μεθοδολογία που χρησιμοποιείται είναι η εργασία σε ομάδες που αναλαμβάνουν δραστηριότητες τόσο προσωπικής ανάπτυξης όσο και κοινωνικής δράσης.
Οι Νέοι Ανθρωπιστές μοιράζονται τις ακόλουθες Ανθρωπιστικές Αρχές:
Οργανισμοί
Το Ανθρωπιστικό Κίνημα αναπτύσσει επίσημες οργανώσεις, τους "Οργανισμούς", στα κοινωνικά, πολιτισμικά και πολιτικά πεδία, σύμφωνα με τις νόμιμες προϋποθέσεις στην εκάστοτε χώρας. Η στρατηγική του Ανθρωπιστικού Κινήματος είναι να ιδρύσει τους ακόλουθους 5 οργανισμούς σε κάθε χώρα όπου αυτό είναι δυνατό.
Άλλα και οι μη κυβερνητικές οργανώσεις συνεισφέρουν στο ανθρωπιστικό κίνημα
Μέτωπα δράσης
Οι ανθρωπιστές αναπτύσσουν μέτωπα δράσης σε διάφορα θέματα σε όλον τον κόσμο. Δε βρίσκονται απαραίτητα κάτω από την "ομπρέλα" κάποιου από τους 5 οργανισμούς. Μερικές διεθνείς καμπάνιες είναι:
Στην Ελλάδα τρέχουν:
Εξωτερικοί σύνδεσμοι
Κατηγορία:Κοινωνικά κινήματα Κατηγορία:Ουμανισμός
Rapture of the Deep (τραγούδι)
Το Rapture of the Deep είναι τραγούδι του χαρντ ροκ συγκροτήματος Deep Purple, το τέταρτο του ομώνυμου δίσκου, ο οποίος κυκλοφόρησε το Νοέμβριο του 2005, ενώ ταυτόχρονα κυκλοφόρησε σε μορφή CD σινγκλ στην Ευρώπη από την "Edel Records" και στην Αμερική από την "Eagle Records".
Σύνθεση
Το τραγούδι ξεκινάει με μελωδία ανατολίτικου ρυθμού από την κιθάρα, για να συμβαδίσουν τα πλήκτρα, το μπάσο και τα τύμπανα, πατώντας στο συγκεκριμένο ρυθμό. Το στυλ του κομματιού κινείται σε progressive rock μονοπάτια, με αρκετές εναλλαγές και σόλο πλήκτρων και κιθάρας, διατηρώντας το βασικό ρυθμό του.
Ζωντανές εκτελέσεις
Το "Rapture of the Deep" αποτέλεσε μέρος των ζωντανών εμφανίσεων του συγκροτήματος για την περιοδεία της προώθησης του δίσκου, η οποία, σύμφωνα με τον κιμπορντίστα Ντον Έρεϊ, διήρκεσε έξι χρόνια, ως το 2011. Στην περιοδεία "Smoke on the Nation", η οποία έλαβε χώρα στον Καναδά το χειμώνα του 2012, το συγκεκριμένο τραγούδι ήταν το μόνο κομμάτι του δίσκου "Rapture of the Deep" το οποίο συμπεριλαμβανόταν στο set list του συγκροτήματος.
Ζωντανές ηχογραφήσεις
Ζωντανές ηχογραφήσεις του τραγουδιού "Rapture of the Deep", υπάρχουν στους εξής δίσκους:
Τα μέλη του συγκροτήματος
Το "Rapture of the Deep" ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:
Σαρκάντ
Το Σαρκάντ (Сарқан) είναι μια πόλη στην επαρχία Σαρκάντ στην περιφέρεια Αλμάτι του νοτιοανατολικού Καζακστάν. Είναι η πρωτεύουσα της επαρχίας. Πληθυσμός: 14,305 (απογραφή 2009) 15,347 (απογραφή 1999).
Παραπομπές
Κατηγορία:Πόλεις του Καζακστάν Κατηγορία:Περιφέρεια Αλμάτι
Διοργανώσεις Ε.Π.Σ. Φωκίδας 2010–11
Το πρωτάθλημα της Α΄Κατηγορίας Ε.Π.Σ. Φωκίδας της περιόδου 2010-11 διεξήχθη σε έναν όμιλο με τη συμμετοχή 12 ομάδων. Τον τίτλο, ύστερα από 22 αγωνιστικές κατέκτησε, για τέταρτη φορά στην ιστορία του, ο Διαγόρας Πολυδρόσου, ο οποίος όμως, λόγω οικονομικής αδυναμίας, παραιτήθηκε από το δικαίωμα προαγωγής στο Περιφερειακό Πρωτάθλημα. Πρωτάθλημα διεξήχθη και για τη Β΄τοπική κατηγορία (επίσης ένας όμιλος), όπου όμως έλαβαν μέρος μόλις επτά ομάδες. Κυπελλούχος Φωκίδας για το 2011 αναδείχθηκε ο Α.Σ. Τολοφώνα/Ερατεινή, ο οποίος επικράτησε στον Τελικό που έγινε στο Ενωσιακό Γήπεδο Άμφισσας, με σκορ 3-1 του Αετού Λιδωρικίου.
Τελική βαθμολογία Α΄ Κατηγορίας
Στην Α΄ Κατηγορία ο τίτλος κερδίθηκε σχετικά εύκολα από το Διαγόρα Πολύδροσου, που προπόνησε ο παλαιός άσσος της Λαμίας Σπύρος Λέντας. Η μόνη ομάδα που θα μπορούσε να τον απειλήσει ήταν ο Αστέρας Ιτέας, που όμως ξεκίνησε το πρωτάθλημα με -6 βαθμούς, λόγω ποινής από την προηγούμενη περίοδο. Ωστόσο, στα μεταξύ τους παιχνίδια, ο Διαγόρας επικράτησε στην έδρα του με σκορ 3-1, ενώ απέσπασε ισοπαλία (0-0) στην Ιτέα.
1ος σκόρερ
Την πρωτιά στους σκόρερ κατέκτησε, για δεύτερο συνεχόμενο χρόνο, ο Γιάννης Δελής, του Αστέρα Ιτέας, με 29 τέρματα. Δεύτερος ήταν ο Ρέββας του Διαγόρα Πολυδρόσου.
Τελική βαθμολογία Β΄ Κατηγορίας (σε 12 αγώνες)
Πρωταθλητής της Β' Κατηγορίας ΕΠΣ Φωκίδας για το 2011, αναδείχθηκε το συγκρότημα του Α.Σ. Ιτέας Φωκίδα 2000 με μία μόνο ήττα και συνολικό απολογισμό στα τέρματα 66-11.
Την ομάδα προπονεί ο παλαιός τερματοφύλακας της Λαμίας και του Αχαρναϊκού Δημήτρης Κατσιφλώρος.
Παραπομπές
ΕΠΣ Φωκίδας 2010-11 Κατηγορία:Εγχώρια ποδοσφαιρικά πρωταθλήματα 2010-2011
Ροκ εντ ρολ
Το ροκ εντ ρολ (αγγλ. rock and roll) είναι είδος μουσικής που αναπτύχθηκε στις Ηνωμένες Πολιτείες της Αμερικής περί τα τέλη της δεκαετίας του 1940 και γνώρισε μεγαλύτερη άνθιση κατά τη δεκαετία του 1950.Η έκρηξη έγινε το 1955 με την ταινία Black Board Jungle (Η Ζούγκλα του Μαυροπίνακα) με το σάουντρακ της ταινίας "Rock Around the Clock".Θεωρείται πρόγονος της ροκ μουσικής. Ως μουσικός όρος χρησιμοποιήθηκε για πρώτη φορά από τον παραγωγό Άλαν Φριντ προκειμένου να περιγράψει τη μουσική που έπαιζε στο ραδιόφωνο, ένα μείγμα μπλουζ και κάντρι μουσικής.Το όνομα ροκ ν ρολ το έδωσε ο Άλαν Φριντ από τον στίχο ενός τραγουδιού του Μπιλ Χάλεϊ "rock, rock, rock everybody, roll, roll, roll everybody". Σημαντικοί εκπρόσωποι του είδους θεωρούνται οι Bill Haley, Fats Domino, Little Richard, Chuck Berry, Elvis Presley, οι The Stray Cats και T. Rex με το κομμάτι I Love to Boogie, Sun Cats, lee Rocker, Jerry Lee Lewis, Eddie Cochran, Carl Perkins, Buddy Holly, Ritchie Valens κ.α.
Κατηγορία:Μουσικά είδη
Τζονγκ Ου-σονγκ
Ο Τζονγκ Ου-σονγκ (κορεατικά: 정우성, RR: Jeong U-seong, MR: Chǒng Usǒng, 20 Μαρτίου 1973 ) είναι Νοτιοκορεάτης ηθοποιός του κινηματογράφου και της τηλεόρασης και μοντέλο. Είναι, επίσης, ο πρώτος Κορεάτης που έγινε πρέσβης καλής θέλησης του Υπάτης Αρμοστείας του ΟΗΕ για τους Πρόσφυγες. He went on his first UNHCR mission to Nepal in 2014. Γεννήθηκε στη Σεούλ και μεγάλωσε στην περιοχή Σαντάνγκ-ντογκ. Παράτησε γρήγορα το σχολείο για να συνεισφέρει στον οικογενειακό προϋπολογισμό. Απόφαση, που όμως είπε μετά, δεν μετάνιωσε ποτέ. Την καριέρα του στον κόσμο του θεάματος την ξεκίνησε ως μοντέλο, που όμως γρήγορα άφησα λόγω της κινηματογραφικής του επιτυχίας.
Το ντεμπούτο του στον κινηματογράφο το έκανε το 1994, με την ταινία The Fox with Nine Tails. Το 1997, έκανε την πρώτη του μεγάλη επιτυχία με την ταινία δράσης Beat, από την οποία έλαβε και το πρώτο του βραβείο από την Κορεατική Ένωση Κινηματογράφου, στην κατηγορία Καλύτερου Νέου Ηθοποιού. Πλέον θεωρείται ένας από τους δημοφιλέστερους ηθοποιούς στη Νότια Κορέα, του οποίου η δημοτικότητα έχει εξέλθει της χώρας του, όντως δημοφιλής σε όλη την Ασία και κυρίως στην Ιαπωνία. Θεωρείται ένας ικανότητας και δεξιοτέχνης ηθοποιός, σε μία πληθώρα κινηματογραφικών ειδών, ενώ έχει πρωταγωνιστήσει και σε πολλές εισπρακτικά επιτυχημένες ταινίες όπως το Cold Eyes (2013), το Asura: The City of Madness (2016), το Steel Rain (2017) και το The King (2017).
Το 2019 συμμετείχε και στην ταινία Innocent Witness, από την οποία κέρδισε στην κατηγορία Καλύτερου Ηθοποιού στα 40α Blue Dragon Film Awards και στα 55α Baeksang Arts Awards. Το 1995, έκανε και το ντεμπούτο του στην τηλεόραση με τη σειρά Asphalt Man, με τον ρόλο του εκεί να του δίνει το βραβείο του Καλύτερου Νέου Ηθοποιού στα SBS Drama Awards και στα 32α Baeksang Arts Awards. Άλλοι γνωστοί του ρόλοι στην τηλεόραση είναι στη σειρά Athena: Goddess of War (2010) και τη Padam Padam (2011). Είναι πολύ καλός φίλος με τον ηθοποιό Λι Τζονγκ-τζε, με τον οποίον έχει αναπτύξει και επιχειρηματικές δραστηριότητες. Ενώ, τέλος, κρατάει μυστική την προσωπική του ζωή από τα φώτα της δημοσιότητας.
Εξωτερικοί σύνδεσμοι
Κατηγορία:Νοτιοκορεάτες άνδρες ηθοποιοί κινηματογράφου Κατηγορία:Νοτιοκορεάτες άνδρες ηθοποιοί τηλεόρασης
1397
Θάνατοι
Κατηγορία:Έτη
RHIB
Το rigid-inflatable boat (RIB) ή rigid-hulled inflatable boat (RHIB) αποτελεί μία ελαφριά φουσκωτή βάρκα υψηλών επιδόσεων, η οποία διαθέτει σκληρή γάστρα και πλευρικούς ελαστικούς αεροθαλάμους. right|thumb|RHIB
Κατηγορία:Τύποι πλοίων
Γιώργος Μουρατίδης
Ο Γιώργος Μουρατίδης (1927 - 30 Απριλίου 2013) ήταν Έλληνας διεθνής ποδοσφαιριστής.
Βιογραφία
Ο Μουρατίδης γεννήθηκε το 1927 στη Θεσσαλονίκη και ξεκίνησε τη σταδιοδρομία του το 1945 από τον Απόλλωνα Καλαμαριάς. Το 1947 πηγαίνει στον ΠΑΟΚ μαζί με τους Καρπόζηλο και Κωνσταντινίδη .Στον δικέφαλο του Βορρά έμεινε μέχρι το 1951 όταν και πήρε μεταγραφή στην ΑΕΚ όπου και αποχώρησε από την ενεργό δράση το 1955.
Μια από τις μεγαλύτερες στιγμές της καριέρας του ήταν τα 4 γκολ που σημείωσε σε αγώνα κυπέλλου εναντίον του Άρη
Επίσης ήταν διεθνής με την Εθνική Ελλάδος έχοντας από το 1948, 8 συμμετοχές.Από αυτές οι 6 πραγματοποιήθηκαν όταν αγωνιζόταν στον ΠΑΟΚ και οι άλλες 2 όντας παίκτης της ΑΕΚ.
Παραπομπές
i. rossoneri.gr
ii. 80 χρόνια ΠΑΟΚ
Κωνσταντίνος Θεοδώρου
Ο Κωνσταντίνος Θεοδώρου ήταν Έλληνας πολιτικός από το Αίγιο.
Γεννήθηκε στο Αίγιο και ήταν γιος του Μιχαήλ Θεοδώρου. Ήταν πληρεξούσιος Αγιαλείας στην Εθνική συνέλευση του 1862 και βουλευτής Αιγιαλείας στις εκλογές του 1865.
Πέθανε στην Πάτρα το 1882 και η σορός του μεταφέρθηκε και τάφηκε στο Αίγιο.
Παραπομπές
Κατηγορία:Βουλευτές Αιγιαλείας Κατηγορία:Έλληνες πληρεξούσιοι
Μονπερού (Ερώ)
Το Μονπερού (γαλλικά: Montpeyroux, οξιτανικά: Montpeirós) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Μονπερουσιέν (γαλλικά: Montpeyroussiens).
Κυριάκος Παπαδόπουλος
Το όνομα Κυριάκος Παπαδόπουλος μπορεί να σχετίζεται με τα ακόλουθα λήμματα:
Προσφωνήσεις
Η προσφώνηση είναι ένας επίσημος, συχνά νομικά κατοχυρωμένος τίτλος. Παραδοσιακά χρησιμοποιείται για άτομα που κατέχουν πολιτικά, θρησκευτικά, δικαστικά ή πανεπιστημιακά αξιώματα.
Αναφορές
Κατηγορία:Χριστιανικοί θρησκευτικοί τίτλοι και βαθμοί Κατηγορία:Ορθοδοξία
Μουσείο Μαρίας Σκλοντόβσκα - Κιουρί
right|thumb|300px|Η Οικία - Μουσείο της Μαρίας Κιουρί στη Βαρσοβία, 2010 To Μουσείο Μαρίας Σκλοντόβσκα – Κιουρί (πολωνικά: Muzeum Marii Skłodowskiej-Curie) βρίσκεται στη Βαρσοβία της Πολωνίας και είναι αφιερωμένο στη ζωή και το έργο της βραβευμένης δύο φορές με το Βραβείο Νόμπελ Φυσικής (1903) και Χημείας (1911) Πολωνέζας φυσικοχημικού Μαρίας Σκλοντόβσκα – Κιουρί (1867 – 1934), κόρης ενός καθηγητή μαθηματικών και μιας δασκάλας από τη Βαρσοβία.
Το Μουσείο ιδρύθηκε το 1967 από την Πολωνική Χημική Εταιρεία (Polskie Towarzystwo Chemiczne) με την ευκαιρία της εκατοστής επετείου από τη γέννηση της Μαρίας Κιουρί. Κατά την τελετή των εγκαινίων παρευρέθηκαν εννέα βραβευμένες με Νόμπελ προσωπικότητες.
Το Μουσείο βρίσκεται επί της Οδού Φρέτα (ulica Fretta) αριθ. 16 στην περιοχή της Νέας Πόλης (Nowe Miasto) της Βαρσοβίας και στεγάζεται σ’ ένα κτήριο του 18ου αιώνα, όπου η Μαρία Κιουρί είχε γεννηθεί. Μετά το θάνατό της το 1934, μια αναμνηστική πλάκα τοποθετήθηκε στην πρόσοψη του οικήματος, που μνημονεύει τη γέννησή της στο σπίτι αυτό και τις επιστημονικές της ανακαλύψεις των χημικών στοιχείων πολωνίου και ραδίου.
Το Μουσείο επικεντρώνεται βασικά, με μόνιμες και περιοδικές εκθέσεις, στη βιογραφία και τις ανακαλύψεις της Μαρίας Κιουρί, με φωτογραφίες, επιστολές, έγγραφα και προσωπικά αντικείμενα της Μαρίας και του συζύγου της Πιερ Κιουρί (1859 – 1906), καθώς και φιλμ στα πολωνικά, αγγλικά και γαλλικά γύρω από τη ζωή και τις επιστημονικές έρευνές τους.
Πηγές
Μαρια Σκουοντοφσκα Κιουρι, Μουσειο Κατηγορία:Βαρσοβία Κατηγορία:Βιογραφικά μουσεία Κατηγορία:Μουσεία επιστημών
Κεφαλοχορδωτά
Τα κεφαλοχορδωτά είναι υποσυνομοταξία της συνομοταξίας των χορδωτών. Είναι μικρά θαλάσσια ζώα. Διαθέτουν επιμήκη σώματα, ενώ η νοτοχορδή τους εκτείνεται σε όλο το μήκος του ζώου, από το κεφάλι μέχρι την ουρά, και παραμένει στη θέση της καθ'όλη τη ζωή του ζώου. Τα κεφαλοχορδωτά εκπροσωπούνται στους ωκεανούς από τα Αμφιοξυόμορφα. Τρέφονται με μικροοργανισμούς.
Τα κεφαλοχορδωτά έχουν πολύ μικρό μέγεθος και δεν έχουν σκληρά μέρη, δυσκολεύοντας έτσι την εύρεση απολιθωμάτων τους. Απολιθωμένα κεφαλοχορδωτά έχουν βρεθεί σε πολύ παλιά πετρώματα. Έχουν βρεθεί απολιθώματα κεφαλοχορδωτών στην περιοχή Μπέργκες της Βρετανικής Κολομβίας, τα οποία χρονολογούνται από τη μέση Κάμβρια εποχή. Πρόσφατα, έχουν βρεθεί διάφορα απολιθώματα κεφαλοχορδωτών στην νότια Κίνα. Χρονολογούνται από την πρώιμη Κάμβρια περίοδο και είναι το παλαιότερο γνωστό απολίθωμα κεφαλοχορδωτού. Τα απολιθώματα της Κίνας εμφανίζουν πολλά βράγχια και ξεχωριστά φύλα.
Χαρακτηριστικά
Το κεφαλοχορδωτό είναι ζώο το οποίο ανήκει στην συνομοταξία των χορδωτών, κεφαλοχορδωτά. Είναι χορδωτά με 5 συναπομορφίες. Οι συναπομορφίες εμφανίζονται σε όλα τα είδη χορδωτών κατά την προνυμφική ηλικία ή στα στάδια της ενηλικίωσης.
Φυλογένεση
Σε μια μελέτη που διεξήχθη από τους Μπλερ και Χέντζις το 2005, αυτοί χρησιμοποίησαν δεδομένα πρωτεϊνικής ακολουθίας 75 διαφορετικών πρωτεϊνών για να προσδιορίσουν την απόσπαση των κεφαλοχορδωτών από την υπόλοιπη συνομοταξία των χορδωτών περίπου 891 εκατομμύρια χρόνια πριν. Η φυλογένεση βασίζεται σε συνδυασμό μελετών πάνω σε εξαφανισμένα και υφιστάμενα είδη.
Παραπομπές
Κατηγορία:Θαλάσσια θηλαστικά Κατηγορία:Χορδωτά
Ουρζάρ
Το Ουρζάρ είναι μια πόλη στην κοιλάδα του ποταμού Ουρζάρ και διοικητικό κέντρο της επαρχίας Ουρζάρ στην περιφέρεια Ανατολικού Καζακστάν στο Καζακστάν. Πληθυσμός: 17,320 (2009 αποτελεσμάτων της Απογραφής) ; 16,830 (1999 αποτελεσμάτων της Απογραφής).
Αξιοσημείωτοι κάτοικοι
αριστερά|μικρογραφία|300x300εσ|Ουρζάρ αριστερά|μικρογραφία|300x300εσ|Αεροδρόμιο του Ουρζάρ
Παραπομπές
Κατηγορία:Πόλεις του Καζακστάν
2-φθοροπροπάνιο
To 2-φθοροπροπάνιο είναι οργανική χημική ένωση, που περιέχει άνθρακα, υδρογόνο και φθόριο, με χημικό τύπο C3H7F, αλλά συχνά αποδίδεται με το σύντομο συντακτικό τύπο CH3CHFCH3. Ανήκει στα αλκυλαλογονίδια, δηλαδή στα άκυκλα κορεσμένα οργανομονοαλογονίδια. Το καθαρό 2-φθοροπροπάνιο, στις «συνηθισμένες συνθήκες», δηλαδή θερμοκρασία 25°C και πίεση 1 atm, είναι άοσμο, άχρωμο, υγροποιήσιμο και με συμπίεση και εύφλεκτο αέριο. Με βάση το χημικό τύπο του έχει ένα (1) ισομερές θέσης, το 1-φθοροπροπάνιο.
Ονοματολογία
Η ονομασία «φθοροπροπάνιο» προέρχεται από την ονοματολογία κατά IUPAC. Συγκεκριμένα, το πρόθεμα «προπ-» δηλώνει την παρουσία τριών (3) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Το αρχικό πρόθεμα «φθορο-» δηλώνει την παρουσία ενός (1) ατόμου φθορίου ανά μόριο της ένωσης. Τέλος, ο αρχικός αριθμός θέσης «2-», δηλώνει τον αριθμό θέσης του ατόμου του άνθρακα με το οποίο ενώνεται το άτομο του φθορίου, για να διαχωριστεί η ένωση από την ισομερή της.
Με φωτοχημική φθορίωση
Με φωτοχημική φθορίωση προπανίου παράγεται μίγμα των δύο ισομερών φθοροπροπανίων :
Με υποκατάσταση υδροξυλίου από φθόριο
Με επίδραση υδροφθορίου (HF) σε 2-προπανόλη (CH3CH(OH)CH3) :
Με υποκατάσταση χλωρίου από φθόριο
Με επίδραση φθοριούχου υφυδραργύρου (Hg2F2) σε 2-χλωροπροπάνιο (CH3CHClCH3) :
Με προσθήκη υδροφθορίου σε προπένιο
Με προσθήκη υδροφθορίου σε προπένιο παράγεται 2-φθοροπροπάνιο :
Υποκατάσταση από υδροξύλιο
Κατά την υδρόλυσή του με εναιώρημα υδροξειδίου του αργύρου (AgOH) σχηματίζεται προπανόλη-2 (CH3CH(OH)CH3) :
Υποκατάσταση από αλκοξύλιο
Με αλκοολικά άλατα (RONa) σχηματίζει αλκυλισοπροπυλαιθέρα [(CH3)2CHOR) :
Υποκατάσταση από αλκινύλιο
Με αλκινικά άλατα (RC≡CNa) σχηματίζει 2-μεθυλαλκίνιο-3 [RC≡CCH(CH3)2]. Π.χ. :
Υποκατάσταση από ακύλιο
Με καρβονικά άλατα (RCOONa) σχηματίζει καρβονικό ισοπροπυλεστέρα [RCOOCH(CH3)3) :
Υποκατάσταση από κυάνιο
Με κυανιούχο νάτριο (NaCN) σχηματίζει μεθυλοπροπανονιτρίλιο [(CH3)2CHCN] :
Υποκατάσταση από αλκύλιο
Με αλκυλολίθιο (RLi) σχηματίζει αλκάνιο :
Υποκατάσταση από σουλφυδρίλιο
Με όξινο θειούχο νάτριο (NaSH) σχηματίζει προπανοθειόλη-2 (CH3CH(SH)CH3) :
Υποκατάσταση από σουλφαλκύλιο
Με θειολικό νάτριο (RSNa) σχηματίζει αλκυλισοπροπυλοθειαιθέρα [RSCH(CH3)2] :
Υποκατάσταση από ιώδιο
Με ιωδιούχο νάτριο (NaI) σχηματίζει 2-ιωδοπροπάνιο (CH3CHICH3) :
Υποκατάσταση από αμινομάδα
Με αμμωνία (NH3) σχηματίζει προπαναμίνη-2 (CH3CH(NH2)CH3) :
Υποκατάσταση από αλκυλαμινομάδα
Με πρωυτοταγείς αμίνες (RNH2) σχηματίζει N-αλκυλοπροπαναμίνη-2 (CH3CH(NHR)CH3) :
Υποκατάσταση από διαλκυλαμινομάδα
Με δευτεροταγείς αμίνες (R'NHR) σχηματίζει N,N-διαλκυλοπροπαναμίνη-2 [CH3CH(N(R)R')CH3] :
Υποκατάσταση από τριαλκυλαμινομάδα
Με τριτοταγείς αμίνες [R΄N(R)R΄΄] σχηματίζει φθοριούχο N,N,N-τριαλκυλισοπροπυλαμμώνιο {CH3CH(N+(R)(R΄)R΄΄)CH3F-} :
Παραγωγή οργανομεταλλικών ενώσεων
1. Με λίθιο (Li) σχηματίζει ισοπροπυλολίθιο :
2. Με μαγνήσιο (Mg) σχηματίζει ισοπροπυλομαγνησιοφθορίδιο :
Περιφθορίωση
Το 2-φθοροπροπάνιο αντιδρά με το τριφθοριούχο κοβάλτιο, αντικαθιστώντας όλα τα άτομα υδρογόνου με άτομα φθορίου. Έτσι παράγεται (κυρίως) οκταφθοροπροπάνιο :
Αναγωγή
1. Με λιθιοαργιλλιοϋδρίδιο (LiAlH4) παράγεται προπάνιο. :
2. Με «υδρογόνο εν τω γενάσθαι», δηλαδή μέταλλο + οξύ παράγεται προπάνιο. :
3. Με σιλάνιο, παρουσία τριφθοριούχου βορίου, παράγεται προπάνιο :
4. Αναγωγή από ένα αλκυλοκασσιτεράνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 3-μεθυλο-1-φθοροβουτάνιο [(CH3)2CHCH2CH2F] :
2. Σε αλκίνια. Π.χ. με αιθίνιο (HC≡CH) παράγει 3-μεθυλο-1-φθοροβουτένιο-1 [(CH3)2CHCH=CHF] :
3. Η αντίδραση του 2-φθοροπροπανίου με συζυγή αλκαδιένια αντιστοιχεί κυρίως σε 1,4-προσθήκη, αν και είναι επίσης δυνατές η 1,2-προσθήκη και η 3,4-προσθήκη, με τη χρήση κατάλληλων συνθηκών. Π.χ : (1,4-προσθήκη)
(1,2-προσθήκη)
Αντίδραση απόσπασης
Με απόσπαση υδροφθορίου (HF) από 2-φθοροπροπάνιο παράγεται προπένιο :
Παρεμβολή καρβενίων
Προκύπτει επομένως μίγμα 2-φθοροβουτάνιου ~86%, μεθυλο-1-φθοροπροπάνιου ~29,5% και διμεθυλο-2-φθοροπροπάνιου ~14%.
Πηγές
Κατηγορία:Αλκυλαλογονίδια Κατηγορία:Οργανικές ενώσεις φθορίου Κατηγορία:Αλοπροπάνια
Επιτύμβια στήλη (Μουσείο Σπάρτης, αρ. 505)
Στο Αρχαιολογικό Μουσείο Σπάρτης εκτίθεται με αριθμό καταλόγου 505 το εξής ανάγλυφο που βρέθηκε στη Σπάρτη.
Περιγραφή
Το ανάγλυφο παρουσιάζει έναν άνδρα γενειοφόρο, καθήμενο από δεξιά επάνω σε θρόνο. Τα χαρακτηριστικά του προσώπου του είναι λεπτότατα, η μύτη μακριά, η γενειάδα καταλήγει μυτερή κάτω από το σαγόνι. Το βλέμμα ατενίζει στο άπειρο. Φοράει χιτώνα. Στο δεξί χέρι κρατάει κάνθαρο. Το αριστερό χέρι ακουμπάει στο μπράτσο του θρόνου και κρατάει ένα ρόδι. Τα πόδια του είναι ακουμπισμένα σε γραμμή που υπερέχει του εδάφους. Ένα σκυλάκι πιστό είναι μπροστά στα πόδια του, ενώ το ένα άλογο, πιο μακρυά βηματίζει επάνω σε μια άλλη γραμμή.
Ερμηνεία
Το έργο αυτό που διαπνέεται από θρησκευτικό πνεύμα, είναι νεκρική ηρωική στήλη. Αφιερώθηκε στον νεκρό από τους απογόνους του. Το ρόδι συμβολίζει την τροφή των σκιών στον Άδη. Ο πιστός σκύλος συμβολίζει τον αιώνιο σύντροφο των χθόνιων πνευμάτων, ενώ το άλογο είναι σύμβολο ευγένειας και ανωτερότητας του νεκρού ήρωα.
Ιστορική τοποθέτηση
Το ανάγλυφο είναι έργο τέχνης αρχαϊκής του 4ου αι. π.Χ.. Είναι ένα από τα πλέον αξιόλογα έργα τέχνης της εποχής του.
Πηγές
Κατηγορία:Στήλες κατηγορία:Λακωνική τέχνη Κατηγορία:Αρχαιολογικό Μουσείο Σπάρτης Κατηγορία:Αρχαιολογικά ευρήματα στη Λακωνία
Νυχτερινά, Op. 48 (Σοπέν)
Τα Noctures, Op. 48 είναι δύο νυχτερινά του Φρεντερίκ Σοπέν, που γράφτηκαν το 1841 και δημοσιεύτηκαν πρώτη φορά το 1842. Τα νυχτερινά αυτά είναι αφιερωμένα στην Λορέ Ντουπερέ. Αργότερα, ο Σοπέν, πούλησε τα πνευματικά δικαιώματα των δύο αυτών έργων, για 2.000 φράγκα, μεταξύ άλλων έργων.
Ο Γκουστάβ Μπαρθ, έγραψε ότι σε αυτό το σετ των νυχτερινών παρατηρείται η εξέλιξη την οποία έδωσε ο Σοπέν, στο ιδίωμα του Τζον Φιλντ (τα νυχτερινά), περισσότερο, όμως, στην τεχνική. Ο Ντέβιντ Ντουμπάι, έγραψε ότι τα δύο αυτά νυχτερινά μοιάζουν περισσότερο "ως μπαλάντες σε μικρογραφία".
Το πρώτο νυχτερινό είναι γραμμένο σε Ντο ελάσσονα, με τέμπο lento, 4/4, ακολουθώντας την τυπική τριαδική δομή Α-Β-Α. Το έργο έχει συνολικά 77 μέτρα. Το δεύτερο νυχτερινό γράφτηκε σε Φα δίεση ελάσσονα, με τέμπο andantino, 4/4. Το κομμάτι αποτελείται από 137 μέτρα.
Εξωτερικοί σύνδεσμοι
*48 Κατηγορία:Συνθέσεις του 1841 Κατηγορία:Συνθέσεις σε Ντο ελάσσονα Κατηγορία:Συνθέσεις σε Φα δίεση ελάσσονα Κατηγορία:Μουσική με αφιέρωση
Έπαυλη του Ηρώδη του Αττικού
Η Έπαυλη του Ηρώδη του Αττικού είναι αρχαία ρωμαϊκή έπαυλη που βρίσκεται στα όρια της κοινότητας των Κάτω Δολιανών, λίγα χιλιόμετρα έξω από το Άστρος της Αρκαδίας. Αποτελεί τον σημαντικότερο αρχαιολογικό χώρο της Κυνουρίας και ένα από τα σημαντικότερα μνημεία των Ρωμαϊκών αυτοκρατορικών χρόνων σε όλο τον κόσμο, ενώ είχε χαρακτηρισθεί το λαμπρότερο έργο εκείνης της εποχής στην Ελλάδα. Στην κατασκευή της, μεταξύ άλλων, έχει χρησιμοποιηθεί μάρμαρο Δολιανών. Σε πολύ κοντινή απόσταση βρίσκεται η Μονή Λουκούς.
Ιστορία ερευνών - ανασκαφών
thumb|250px|left|Έπαυλη του Ηρώδη του Αττικού Η Έπαυλη του Ηρώδη του Αττικού χτίστηκε τον 2ο αιώνα μ.Χ. από τον διάσημο πολιτικό και σοφιστή Ηρώδη τον Αττικό, στην περιοχή της αρχαίας πόλης Εύας. Η έπαυλη εντοπίστηκε το 1809 από τον Βρετανό (Άγγλο) περιηγητή Ουίλιαμ Μάρτιν Ληκ (William Martin Leake), ενώ ταυτίστηκε με την έπαυλη στις αρχές του 20ου αιώνα από τον αρχαιολόγο και καθηγητή Κωνσταντίνο Ρωμαίο.
Οι ανασκαφές για την έπαυλη ξεκίνησαν από την Ε΄ Εφορεία Προϊστορικών και Κλασικών Αρχαιοτήτων (Ε΄ ΕΠΚΑ) το 1978 από τον Γεώργιο Σταϊνχάουερ και τον Παναγιώτη Φάκλαρη, ο οποίος δημοσίευσε τα πρώτα ευρήματα. Από το 1984 ως το 1987 και το 1989 η ανασκαφή συνεχίστηκε από την Αλκμήνη Σταυρίδη. Κατά τη δεκαετία του 1990 η Εφορεία συνέχισε τη σωστική ανασκαφή υπό την εποπτεία του Θεόδωρου Σπυρόπουλου.
Το κτίριο
Η έπαυλη του Ηρώδη αποτελείται από το κεντρικό αίθριο (αυλή) και από ένα τεράστιο ποταμό (που μιμείται την αιγυπτιακή κάνωπο και τις εγκαταστάσεις της βίλας του Αδριανού στο Τιβόλι της Ρώμης), από στοές και διαδρόμους συνολικού εμβαδού άνω των 1000 τ.μ. που είναι διακοσμημένες με μοναδικές ψηφιδωτές συνθέσεις. Στο βόρειο μέρος έχει χτιστεί το μέγαρο του Ηρώδη του Αττικού, ενώ στο νότιο ανακαλύφθηκε το λουτρικό συγκρότημα και μνημειώδες Μαυσωλείο ή Ηρώο προς τιμήν του Αντίνοου του οποίου βρέθηκε το 1991 καθήμενο άγαλμα υπερφυσικού μεγέθους.
Ευρήματα
Το 1995 ανακαλύφθηκαν εκεί τα ελληνιστικά συμπλέγματα του Μενέλαου με τον Πάτροκλο και του Αχιλλέα με την Πενθεσίλεια. Ένα άλλο πρωτότυπο αριστούργημα είναι η περίφημη νηρηίδα του Ξάνθου, έργο του 5ου αιώνα π.Χ. Εξαιρετικά γλυπτά είναι επίσης το άγαλμα του Σάτυρου, το ανάγλυφο της Κυβέλης με τους λατρευτές της, το ανάγλυφο με τις μούσες με τον Απόλλωνα και αναρίθμητα άλλα γλυπτά και πορτραίτα της εποχής του Ηρώδη με ξεχωριστό το αναθηματικό ανάγλυφο των θεών Απόλλωνα και Πάνα που παρακολουθούν σκηνή θυσίας ταύρου μέσα στο άλσος.
Εξέδρα
Στην εξέδρα που έκλεινε την δυτική πλευρά της έπαυλης υπήρχε ολόκληρη πινακοθήκη εικονιστικών προτομών Ρωμαίων αυτοκρατόρων, φιλοσόφων και ρητόρων.Όλα αυτά τα γλυπτά αποτελούν σήμερα μία από τις μεγαλύτερες συλλογές γλυπτών του 2ο αιώνα μ.Χ. σε όλο τον κόσμο. Την νότια πλευρά της έπαυλης διακοσμούσαν οι δώδεκα άθλοι του Ηρακλή. Ο ανασκαφέας Θεόδωρος Σπυρόπουλος χαρακτηρίζει την έπαυλη του Ηρώδη του Αττικού όχι μόνο ως ένα μοναδικό μουσείο της αρχαίας τέχνης αλλά κι ένα ενεργό καλλιτεχνικό, επιστημονικό και παιδαγωγικό κέντρο του όψιμου Ελληνισμού. Πολλά εκθέματα βρίσκονται στο αρχαιολογικό μουσείο του Άστρους.
Εγκατάλειψη
Οι ανασκαφές στην περιοχή δεν ολοκληρώθηκαν ποτέ και εγκαταλείφθηκαν πλήρως το 2008. Ως αποτέλεσμα το μνημείο δεν έχει καταφέρει να αναδειχθεί ανάλογα με τη σημαντικότητά του και δεν είναι προσβάσιμο στο κοινό. Μάλιστα η διάσωσή του έχει κριθεί πλέον αναγκαία.
Θωρηκτό Ποτέμκιν (ταινία, 1925)
right|250px|thumb|Η περίφημη σκηνή με το καροτσάκι στις Σκάλες της Οδησσού, από το Θωρηκτό Ποτέμκιν (1925) του Σεργκέι Αϊζενστάιν. Το Θωρηκτό Ποτέμκιν (αυθεντικός τίτλος στα Бронено́сец «Потёмкин», Bronenosets Potyomkin) είναι μια ρωσική ταινία του 1925, του σκηνοθέτη Σεργκέι Αϊζενστάιν και θεωρείται ένα από τα αριστουργήματα του βωβού κινηματογράφου. Η ταινία εξιστορεί το πραγματικό γεγονός της ανταρσίας του πληρώματος του ομώνυμου πλοίου και αναπαράγει το χρονικό των τεσσάρων πρώτων ημερών της ανταρσίας που σημειώθηκε στο πλαίσιο της Ρωσικής επανάστασης του 1905.
Δομή
Η ταινία χωρίζεται στα εξής πέντε κεφάλαια:
Παραγωγή
Στο Θωρηκτό Ποτέμκιν ο Αϊζενστάιν εφάρμοσε επαναστατικές τεχνικές στην αφήγηση, όπως η ρεαλιστική (για τα δεδομένα της εποχής) περιγραφή των συγκρούσεων και η απεικόνιση των χαρακτήρων με τέτοιο τρόπο, ώστε ο θεατής να ταυτίζεται με τους εξεγερμένους. Το πλέον καινοτόμο όμως στοιχείο, το οποίο χωρίς υπερβολή διαμόρφωσε τον σύγχρονο κινηματογράφο, ήταν το νευρώδες μοντάζ - μέχρι τότε, οι ταινίες έμοιαζαν περισσότερο με κινηματογραφημένα θεατρικά έργα.
Υποδοχή
Κατά την αρχική προβολή της ταινίας στις σοβιετικές αίθουσες, το κοινό σοκαρίστηκε και η επιτυχία ήταν μάλλον μικρή. Όταν όμως προβλήθηκε σε διεθνή φεστιβάλ και παρά τον καθαρά προπαγανδιστικό χαρακτήρα της, ο Αϊζενστάιν γνώρισε την αποθέωση. Ακόμα κι ο ναζί Γιόζεφ Γκαίμπελς παρατήρησε πως αυτό το υπέροχο φιλμ δεν έχει όμοιό του (...) εάν κάποιος δεν έχει στέρεα πολιτική στάση, θα μπορούσε να γίνει μπολσεβίκος παρακολουθώντας το.
Το Θωρηκτό Ποτέμκιν θεωρείται ένα από τα διαχρονικά αριστουργήματα του παγκόσμιου κινηματογράφου. Σκηνές από την ταινία έχουν αναπαραχθεί εν είδει φόρου τιμής σε πλήθος μεταγενέστερων ταινιών, όπως στους Αδιάφθορους (Μπράιαν ντε Πάλμα), το Μπραζίλ (Τέρι Γκίλιαμ), τον Πόλεμο των Άστρων 3 (Τζορτζ Λούκας) κ.ά.
Όπως λέει και ο Μαρκ Φερρό, «...στην περίπτωση του Θωρηκτού Ποτέμκιν ο θρύλος κατόρθωσε να προσλάβει τα χαρακτηριστικά της ιστορίας». Ο ίδιος ο σκηνοθέτης της παραδέχεται πως το περιστατικό αυτό της εξέγερσης είχε περιπέσει σε λήθη [...] αμυδρά το θυμούνταν και συζητούσαν γι΄αυτή ακόμα λιγότερο. Έτσι, η σφαγή δεν διαδραματίστηκε ποτέ στις σκάλες Ρισελιέ, ενώ αποσιωπάται το άδοξο τέλος του αήττητου πλοίου.
Παραπομπές
Κατηγορία:Σοβιετικές ταινίες Κατηγορία:Ρωσικές ιστορικές ταινίες Κατηγορία:Ασπρόμαυρες ταινίες Κατηγορία:Βωβές ταινίες Κατηγορία:Ταινίες του 1925
1398
Η τρέχουσα σελίδα αφορά το έτος 1398 κατά το Γρηγοριανό ημερολόγιο
Θάνατοι
Κατηγορία:Έτη
Αλοΐνη
thumb|250px|right|Αλοΐνη Η αλοΐνη είναι μια πικρή, κίτρινη-καφέ ουσία προερχόμενη από την αλόη. Έχει καθαρτικά αποτελέσματα, αλλά από τον Μάϊο 2002, η Υπηρεσία Τροφίμων και Φαρμάκων των Ηνωμένων Πολιτειών (U.S. Food and Drug Administration - FDA) έδωσε εντολή να μην αναγνωρίζονται ως ασφαλή και αποτελεσματικά τα καθαρτικά με βάση την αλοΐνη.
Εξωτερικοί σύνδεσμοι
Κατηγορία:Γλυκοζίτες
Λοφίσκος Τούμπας
Ο λόφος της Τούμπας είναι η μεγαλύτερη θέση της εποχής του χαλκού στο σημείο αυτό του Θερμαϊκού κόλπου, όπου αργότερα ιδρύθηκε η πόλη της Θεσσαλονίκης και πλαισιονόταν από μικρότερες θέσεις. Ο γήλοφος της Τούμπας έχει σήμερα ύψος 23 μέτρα και εμβαδόν περίπου 30 στρέμματα. Με βάση τη μέχρι σήμερα έρευνα,γνωρίζουμε ότι η αρχαιότερη φάση του οικισμού τοποθετείται στο τέλος της πρώιμης εποχής του χαλκού(περίπου στα 2200 π.Χ), ενώ η θέση εγκαταλείφθηκε οριστικά όταν ιδρύθηκε η πόλη από τον Κάσσανδρο. Στην ύστερη εποχή του χαλκού (1400-1100 π.Χ) κατασκευάζονται μεγάλοι αναλημματικοί τοίχοι από πλιθία και πέτρες που περιτρέχουν τον οικισμό. Είχαν ίσως οχυρωματικό προορισμό, αλλά επίσης δημιουργούσαν επίπεδους χώρους στην έντονη κλίση της πλαγιάς και εξασφάλιζαν την πρόσβαση προς τα σπίτια της κορυφής. Αναμφίβολα όμως αντιπροσώπευαν ένα μεγάλο έργο,η κατασκευή του οποίου απαιτούσε την κινητοποίηση ενός μεγάλου αριθμού ανθρώπων. Στην κορυφή του λόφου ο οικισμός ήταν οργανωμένος σε οικοδομικά τετράγωνα που τα χώριζαν στενοί δρόμοι. Το σημαντικότερο συγκρότημα δωματίων παρουσιάζεται σε χωριστή προθήκη. Επίσης, σε ειδική προθήκη παρουσιάζονται τα εργαλεία κάθε είδους. Η κοινότητα της Τούμπας διατηρεί κάποιες επαφές με τα δίκτυα ανταλλαγών που κινούνται στο βόρειο Αιγαίο και στο εσωτερικό των Βαλκανίων. Με το τέλος της εποχής στου σιδήρου (1050 π.Χ και μετά) καμμία διακοπή δεν είναι ορατή στη ζωή της κοινότητας της Τούμπας. Αντίθετα ο οικισμός μεγαλώνει σημαντικά και επεκτείνεται πλέον και γύρω από την βάση του προϊστορικού πυρήνα. Κατά την ίδια περίοδο,οι επικοινωνίες με τις περιοχές του ανατολικού Αιγαίου ενισχύονται. Η οριστική διακοπή στην άνθιση του οικισμού θα έρθει αρκετούς αιωνες αργότερα, στο τέλος της κλασσικής εποχής, όταν ιδρύεται πιο δυτικά και πάνω στην θάλασσα, η πόλη της θεσσαλονίκης (324 π.Χ.)
Εξωτερικοί σύνδεσμοι
Ανασκαφή Τούμπας Θεσσαλονίκης
Ορθόδοξη Εκκλησία της Πολωνίας
Η Ορθόδοξη Εκκλησία της Πολωνίας (πολωνικά: Polski Autokefaliczny Kościół Prawosławny) αναγνωρίστηκε ως Αυτοκέφαλη το 1924 και διαιρείται σε 6 επαρχίες και 263 ενορίες με κύριο διοικητικό όργανό της την Ιερά Σύνοδο των Επισκόπων, προεδρευομένης υπό του Μητροπολίτου Βαρσοβίας και πάσης Πολωνίας Σάββα.
Ο αριθμός των πιστών ανέρχεται στις 600.000 και πλέον στην Πολωνία.
Ιερά Σύνοδος των Επισκόπων
Κύριο διοικητικό όργανο της Εκκλησίας είναι η Ιερά Σύνοδος των Επισκόπων της Αγίας Ορθοδόξου Αυτοκεφάλου Εκκλησίας της Πολωνίας. Πρόεδρος της Ιεράς Συνόδου είναι ο εκάστοτε Μητροπολίτης Βαρσοβίας και πάσης Πολωνίας.
Εξωτερικοί Σύνδεσμοι
Πολωνίας Κατηγορία:Χριστιανισμός στην Πολωνία
Ινδικότητα (Χίντουτβα)
Η Ινδικότητα  ή "χίντουτβα" είναι  όρος που επινοήθηκε από τον Vinayak Damodar Savarkar το 1923, και σημαίνει την κύρια  μορφή Ινδουιστικού εθνικισμού στην Ινδία. Το  κόμμα Bharatiya Janata (BJP) υιοθέτησε την ινδικότητα ως επίσημη ιδεολογία το 1989. Εκπροσωπείται, μαζί με την παλαιότερη ιδεολογία του "Ινδικού Έθνους" (Hindu Rashtra)  από την εθελοντική  εθνικιστική ινδουιστική  οργάνωση, Rashtriya Swayamsevak Sangh (RSS) και άλλες συνεργαζόμενες οργανώσεις, ιδίως την  Vishva Hindu Parishad.
Πολλοί Ινδοί κοινωνικοί επιστήμονες έχουν περιγράψει την κίνηση Hindutva κίνηση ως φασιστική, εμμένοντας στην έννοια της ομογενοποιημένης  πλειοψηφία και πολιτιστικής ηγεμονίας. Η κίνηση Hindutva αμφισβητεί αυτές τις  περιγραφές.
Savarkar
Ο Vinayak Damodar Savarkar,  ακτιβιστής που φυλακίστηκε στη δεκαετία του 1920, επιδίωξε  να διαχωρίσει τον όρο "Hindu" (Ινδός) από τον Ινδουισμό. Η εργασία του  "Βασικά στοιχεία της Hindutva", περισσότερο γνωστή με το μεταγενέστερο τίτλο "Hindutva: Ποιος Είναι Ινδός;", ορίζει ως  Ινδό (Hindu) αυτόν  που γεννήθηκε από Ινδούς  γονείς και θεωρεί την Ινδία ως  πατρίδα του και ως ιερό τόπο. Τα τρία βασικά στοιχεία της Hindutva  λέγεται ότι είναι το κοινό έθνος (rashtra), κοινή φυλή (jati) και η κοινή κουλτούρα/πολιτισμός (sanskriti). Οι έτσι οριζόμενοι  Ινδουιστές  σχηματίζουν  ένα έθνος που υπήρχε από την αρχαιότητα, ισχυριζόταν ο Savarkar, σε αντίθεση με τη Βρετανική άποψη ότι η Ινδία ήταν απλά μια γεωγραφική οντότητα.
Αυτή η έννοια της Ινδικότητας  αποτέλεσε τη βάση για τον Ινδουιστικό εθνικισμό του Savarkar, που περιλάμβανε όλους τους οπαδούς όλων των Ινδικών θρησκειών, περιλαμβανομένου του Βουδισμού, του Τζαϊνισμού και του Σίκχ, αλλά εξαιρούσε τους  οπαδούς  "ξένων  θρησκειών", όπως το Ισλάμ, το Χριστιανισμό, τον Ιουδαϊσμό και τον Ζωροαστρισμό. Ήταν μια μορφή εθνοτικού εθνικισμού (ethnic nationalism), όπως γίνεται αντιληπτός από τους Κλίφορντ Γκερτζ, Lloyd Fallers και  Anthony D. Smith.
Η διατύπωση από τον Savarkar  της ινδικότητας  θεωρήθηκε στην εποχή του ως ισάξια με μια επιστημονική ανακάλυψη, μια "αποκάλυψη". Ο Christophe  Jaffrelot λέει ότι η ιδέα του  Savarkar για την Χίντουτβα  σήμανε  μια "ποιοτική αλλαγή" στον  Ινδικό εθνικισμό.
Κόμμα "Bharatiya Jana Sangh"
Ο Syama Prasad Mukherjee, ο οποίος εντάχθηκε στο υπουργικό συμβούλιο του Jawaharlal Nehru  μετά την Ανεξαρτησία, ήταν ένας Ινδός  παραδοσιακός πολιτικός, ο οποίος ήθελε να διατηρήσει τις Ινδικές αξίες αλλά όχι απαραίτητα με τον αποκλεισμό των άλλων κοινοτήτων. Αντιλαμβανόταν  τον Ινδουισμό ως εθνικότητα αντί για  κοινότητα αλλά, συνειδητοποιώντας ότι αυτό δεν είναι η κοινή αντίληψη του όρου "Hindu," επέλεξε τον όρο "Bharatiya" αντί του "Hindu" για να ονομάσει το  κόμμα που ίδρυσε, το οποίο ονομαζόταν Bharatiya Jana Sangh. Έτσι, προστέθηκε ο όρος "Bharatiya", περίπου παρόμοιος  με το Hindutva, ο οποίος  εξακολουθεί να χρησιμοποιείται στο διάδοχο κόμμα Bharatiya Janata μέχρι σήμερα.
Golwalkar
Ενώ κατά τον  Savarkar η Hindutva ήταν μια  πολιτιστική ταυτότητα και η θρησκεία  μέρος του ινδικού πολιτισμού, ο  M. S. Golwalkar, αντέστρεψε αυτή τη σχέση. Κατ' αυτόν ο πολιτισμός των Ινδών "είναι προϊόν  μιας ολοκληρωμένης θρησκείας, ένα μέρος από το σώμα του και δεν ξεχωρίζει  από αυτή ." Η "ολοκληρωμένη θρησκεία" του Ινδικού έθνους είναι ο Ινδουισμός του οποίου προϊόν είναι η εθνική κουλτούρα. " Εθνικιστές πατριώτες είναι μόνο αυτοί που έχουν  τη φιλοδοξία να δοξάσουν την Ινδική φυλή και το Έθνος". Οι υπόλοιποι είναι "προδότες και τους εχθροί της  Εθνικής Υπόθεσης".
Vishva Hindu Parishad και Κόμμα Bharatiya Janata
Η εθνικιστική οργάνωση  RSS ίδρυσε  μια αδελφών οργανώσεων μετά την Ανεξαρτησία της Ινδίας, για να μεταφέρουν την ιδεολογία του στην κοινωνία. Κυρίαρχη  μεταξύ αυτών είναι η Vishva Hindu Parishad (VHP, Παγκόσμιο Συμβούλιο  Ινδών), που ιδρύθηκε το 1964, με στόχο την προστασία και την προώθηση της Ινδουιστικής θρησκείας. Ενώ είναι μια σαφώς θρησκευτική οργάνωση, η VHP δεν είχε κανέναν ενδοιασμό σχετικά με τη χρήση της ιδεολογίας Hindutva, η οποία κατέληξε να σημαίνει  πολιτικό Ινδουισμό και ινδική μαχητικότητα.
Το  Bharatiya Janata Κόμμα (BJP,  Ινδικό Λαϊκό Κόμμα) ενθαρρύνεται από τους ακτιβιστές του  RSS  να γίνει ένα σαφώς  Ινδικό κόμμα, αξιοποιώντας τα Ινδικά  συναισθήματα.
Μια σειρά από πολιτικές εξελίξεις κατά τη δεκαετία του 1980, όπως το μαχητικό κίνημα του  Khalistan, η εισροή μεταναστών χωρίς έγγραφα από το  Μπαγκλαντές  στο Assam, η μουσουλμανική κινητοποίηση στην περίπτωση  Shah Bano,  καθώς και η διαμάχη για το βιβλίο Σατανικοί Στίχοι,  προκάλεσαν ένα αίσθημα ανασφάλειας μεταξύ των Ινδών. Το VHP και το BJP χρησιμοποίησαν  αυτή την αίσθηση  ευπάθειας για να προωθήσουν μια μαχητική  εθνικιστική ατζέντα που οδήγησε στο κίνημα  Ram Janmabhoomi. Το BJP υιοθέτησε επίσημα την Ινδικότητα ως  ιδεολογία του το 1989. Αυτό οδήγησε στην παράνομη κατεδάφιση του Babri Masjid από διαδηλωτές το 1992.
Το BJP ισχυρίζεται ότι  η Ινδικότητα  αντιπροσωπεύει τον "πολιτισμικό  εθνικισμό" και την έννοια του "Ινδικού έθνους", αλλά όχι μια θρησκευτική ή θεοκρατική αντίληψη. Είναι "η ταυτότητα της Ινδίας", σύμφωνα με τον ηγέτη του RSS  Mohan Bhagwat. Ωστόσο, στη σημερινή ορολογία, το "Hindu" σταθερά αναφέρεται στην Ινδουιστική θρησκεία, όχι σε μια Ινδική εθνότητα. Μελετητές πιστεύουν ότι ο πολιτισμικός  εθνικισμός είναι απλά ένας ευφημισμός για  να καλύψει τη δημιουργία ενός κράτους με μια Ινδουιστική θρησκευτική ταυτότητα.
Ορισμός
Σύμφωνα με το Oxford English Dictionary, αρχικά  Hindutva σήμαινε  το να είναι κανείς  Hindu, την "ινδικότητα". Σε μεταγενέστερη χρήση, ορίζει τη  Hindutva ως μια ιδεολογία που επιδιώκει την ηγεμονία των Ινδών και τον ινδικό  τρόπο ζωής. Σύμφωνα με την Encyclopaedia Britannica, η "Hindutva ('Ινδικότητα"), είναι μια ιδεολογία που επιδιώκει να ορίσει την Ινδική κουλτούρα με όρους  Ινδικών αξιών".
Σε μια  απόφαση του 1995, το Ανώτατο Δικαστήριο της Ινδίας αποφάνθηκε ότι "Κανονικά,  η Hindutva είναι κατανοητή ως ένας τρόπος ζωής ή τρόπος σκέψης  και δεν πρέπει να εξισώνεται  ή να νοείται ως θρησκευτικός ινδικός (Hindu)  ριζοσπαστισμός ... είναι πλάνη και  λάθος του νόμου  να γίνεται  η υπόθεση ότι αυτή καθεαυτή η χρήση των λέξεων Hindutva ή  Ινδουισμός   απεικονίζει μια  εχθρική στάση προς όλα τα πρόσωπα που ασκούν οποιαδήποτε θρησκεία εκτός από την Ινδουιστική  ... Μπορεί κάλλιστα να ισχύει  ότι αυτές οι λέξεις χρησιμοποιούνται στο λόγο  για την προώθηση της εκκοσμίκευσης ή για να τονιστεί ο τρόπος ζωής των Ινδών και  Ινδική κουλτούρα ή τα ήθη, ή για να επικριθεί η πολιτική  κάποιου  πολιτικού κόμματος που  κάνει  διακρίσεις ή είναι μη ανεκτικό.
Σύμφωνα με τον Vinayak Ντάμονταρ Savarkar,  η Hindutva είναι μια έκφραση του περικλείει κάθε τι το  ινδικό
Πολιτιστικός εθνικισμός
Σύμφωνα με αυτή την αντίληψη, οι ιθαγενείς της Ινδίας μοιράζονται μια κοινή κουλτούρα,  ιστορία και  καταγωγή. Ο  M. S. Golwalkar, ένας από τους υποστηρικτές της Hindutva, πίστευε ότι η  ποικιλομορφία της Ινδίας σε  έθιμα,  παραδόσεις και  τρόπους λατρείας ήταν η μοναδικότητά της  και ότι αυτή η ποικιλομορφία είχε μια ισχυρή  πολιτισμική βάση, η οποία ήταν ουσιαστικά γηγενής. Πίστευε ότι οι ντόπιοι Ινδοί  με όλη τους την ποικιλομορφία, μοιράζονταν μεταξύ άλλων, "την ίδια φιλοσοφία  ζωής", "τις ίδιες αξίες" και "τις ίδιες προσδοκίες", το οποίο σχηματίζεται μια ισχυρή πολιτισμική  βάση για ένα έθνος.
Πολλοί Ινδοί κοινωνικοί επιστήμονες έχουν περιγράψει την κίνηση Hindutva κίνηση ως φασιστική, εμμένοντας στην έννοια της ομογενοποιημένης  πλειοψηφίας και πολιτιστικής ηγεμονίας. Η κίνηση Hindutva αμφισβητεί αυτές τις  περιγραφές.
Παραπομπές
Κατηγορία:Πολιτικές ιδεολογίες
Band of Gypsys 2
Band Of Gypsys 2 είναι ο τίτλος του ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή δίσκου βινυλίου τον Οκτώβριο του 1986 μέσω της δισκογραφικής εταιρείας "Capitol Records".
Παρά τον τίτλο του άλμπουμ, μόνο τα τρία πρώτα κομμάτια είναι ηχογραφημένα από τους Band of Gypsys, ενώ τα τρία τελευταία πρόερχονται από την τελευταία εκδοχή των Experience με τον Μπίλι Κοξ στο μπάσο και τον Μιτς Μίτσελ στα τύμπανα.
Η συλλογή αυτή κυκλοφόρησε μόνο στην Αμερική, την Αυστραλία και τη Νέα Ζηλανδία και έχει σταματήσει να εκδίδεται.
Θέσεις τσαρτ
Band of Gypsys 2 (άλμπουμ)
Τα μέλη των Experience
Οι μουσικοί οι οποίοι ηχογράφησαν το "Band Of Gypsys 2" είναι οι εξής:
Πηγές
Κατηγορία:Δισκογραφία του Jimi Hendrix Κατηγορία:Άλμπουμ του 1986
Υδρορρόη
thumb|250px|Τυπική υδρορρόη σε κατοικία. Υδρορρόη (αγγλ. gutter, downdrain) ή συχνότερα υδρορροή, είναι υδραυλική διασωλήνωση η οποία επιτρέπει τη συγκέντρωση των νερών της βροχής και την παροχέτευσή τους.
Η λέξη αυτή (υδρορρόη) αναφέρεται στις μέρες μας ως υδρορροή που είναι ευρέως διαδεδομένη. Προέρχεται από την αρχαία ελληνική λέξη: ὑδρορρόη = < ὑδρο- + -ρροή < ῤέω.
Μετά την περισυλλογή των βρόχινων υδάτων, με πλαστικά ή μεταλλικά λούκια, που τοποθετούνται στην άκρη των κεραμοσκεπών, το συλλεχθέν νερό κατευθύνεται σε στέρνα, πηγάδι κτλ., όπως συνέβαινε τα παλαιότερα χρόνια στη χώρα μας. Σήμερα, όμως, το νερό αυτό παροχετεύεται είτε στα ρείθρα των δρόμων, είτε σε δεξαμενές αποθήκευσης του νερού της βροχής για διάφορες χρήσεις, είτε παροχετεύεται απευθείας στο δημόσιο δίκτυο. Η διασωλήνωση αυτή μπορεί να είναι ανοιχτή ή και κλειστή και αποτελεί ένα απαραίτητο κατασκευαστικό στοιχείο, αφενός για λόγους συντήρησης και αφετέρου για μεγαλύτερη διάρκεια ζωής των κτιρίων. Ιδίως κατά τους χειμερινούς μήνες, η υδρορροή είναι επιτακτικά απαραίτητη, διότι τα νερά της βροχής λιμνάζουν σε διάφορα εξωτερικά σημεία των κτιρίων ή των κατοικιών, λ.χ. σε ταράτσες, σε αυλές ή μπαλκόνια κ.λπ., οπότε η υγρασία «συγκεντρώνεται», δεν διαφεύγει προς το έδαφος, και έτσι διαποτίζει τις επιφάνειες που με το πέρασμα του χρόνου και θα μεταχρωματιστούν και θα διαβρωθούν.
Από τεχνικής άποψης, η υδρορροή -όπως πλέον συνηθίζεται- έχει δύο βασικά σημεία: α) το ένα είναι το σημείο που βρίσκεται το στόμιο της σωλήνωσης προς το οποίο διοχετεύεται το νερό, και β) το δεύτερο (μέρος της υδρορροής) που είναι ένας κατακόρυφος σωλήνας (συνήθως μεταλλικός ή πλαστικός) διαμέσου του οποίου κυλάει το νερό για να απομακρυνθεί από την κατασκευή ή την κατοικία, με προορισμό συνήθως τον κεντρικό αγωγό των ομβρίων υδάτων.
Παραπομπές
Υδρορροη